CELEX: 32013R1418
Language: da
Date: 2013-12-17 00:00:00
Title: Kommissionens gennemførelsesforordning (EU) nr. 1418/2013 af 17. december 2013 om produktions- og markedsføringsplaner i henhold til Europa-Parlamentets og Rådets forordning (EU) nr. 1379/2013 om den fælles markedsordning for fiskevarer og akvakulturprodukter

28.12.2013   
            
            
               DA
            
            
               Den Europæiske Unions Tidende
            
            
               L 353/40
            
         
      KOMMISSIONENS GENNEMFØRELSESFORORDNING (EU) Nr. 1418/2013
   af 17. december 2013
   om produktions- og markedsføringsplaner i henhold til Europa-Parlamentets og Rådets forordning (EU) nr. 1379/2013 om den fælles markedsordning for fiskevarer og akvakulturprodukter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1379/2013 af 11. december 2013 om den fælles markedsordning for fiskevarer og akvakulturprodukter (1), særlig artikel 29, og
   ud fra følgende betragtninger:
   
               (1)
            
            
               Fiskeri- og akvakulturproducentorganisationerne skal bidrage til at nå målene i den fælles fiskeripolitik og den fælles markedsordning for fiskevarer og akvakulturprodukter.
            
         
               (2)
            
            
               I forordning (EU) nr. 1379/2013 fastsættes særlig, at fiskeriproducentorganisationerne skal indføre foranstaltninger til at fremme bæredygtigt fiskeri, reducere uønskede fangster, forbedre sporbarheden af fiskevarer samt bringe urapporteret og ureguleret fiskeri (IUU-fiskeri) til ophør, og at akvakulturproducentorganisationerne skal indføre foranstaltninger til at fremme bæredygtig akvakultur, konstatere, at der er overensstemmelse med de nationale strategiplaner, og sikre bæredygtig akvakultur.
            
         
               (3)
            
            
               Desuden fastsættes det i forordning (EU) nr. 1379/2013, at fiskeri- og akvakulturproducentorganisationer skal indføre foranstaltninger til at fremme markedsføringen af produkter og producenternes økonomiske udbytte, stabilisere markedet og mindske fiskeriets indvirkning på miljøet.
            
         
               (4)
            
            
               De produktions- og markedsføringsplaner, som producentorganisationerne fremsender til deres kompetente nationale myndigheder, skal tage sigte på at nå målene i den fælles markedsordning for fiskevarer og akvakulturprodukter.
            
         
               (5)
            
            
               For at gøre det lettere for alle producentorganisationer at gennemføre produktions- og markedsføringsplaner på ensartet vis og sikre, at planernes struktur afspejler bidraget til at nå de mål, der er omhandlet i artikel 3 og 7 i forordning (EU) nr. 1379/2013, bør Kommissionen fastsætte et fælles format.
            
         
               (6)
            
            
               Der bør fastsættes fælles tidsfrister for fremsendelse af produktions- og markedsføringsplaner for at gøre det muligt i tide at godkende planerne med henblik på behovet for at udarbejde passende finansiel programmering for den finansielle støtte, som skal være til rådighed for at kunne omsætte planerne i henhold til en fremtidig EU-retsakt om betingelserne for den finansielle bistand til hav- og fiskeripolitikken for perioden 2014-2020.
            
         
               (7)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur —
            
         VEDTAGET DENNE FORORDNING:
   Artikel 1
   Format og struktur for produktions- og markedsføringsplaner
   Format og struktur for de produktions- og markedsføringsplaner, der er omhandlet i artikel 28 i forordning (EU) nr. 1379/2013 (i det efterfølgende benævnt »planerne«), er fastsat i bilaget til denne forordning.
   Artikel 2
   Tidsfrister og procedurer for fremsendelse af planer
   1.   Producentorganisationerne fremsender deres første planer til deres kompetente nationale myndigheder senest den senest ved udgangen af februar 2014. De producentorganisationer, der anerkendes efter den 1. januar 2014, fremsender deres første planer til de kompetente nationale myndigheder otte uger efter at være blevet anerkendt. Efterfølgende planer skal fremsendes otte uger, før de eksisterende planer udløber.
   2.   Hvis en kompetent national myndighed finder, at en plan, som en producentorganisation har fremsendt, tager sigte på at nå de mål, der er omhandlet i artikel 3 og 7 i forordning (EU) nr. 1379/2013, skal myndigheden godkende planen inden for seks uger efter modtagelse og straks underrette producentorganisationen.
   3.   Hvis en kompetent national myndighed finder, at de mål, der er omhandlet i artikel 3 og 7 i forordning (EU) nr. 1379/2013 ikke kan nås ved hjælp af en forelagt plan, skal myndigheden underrette producentorganisationen herom inden for den frist, der er fastsat i stk. 2 i denne artikel. Producentorganisationen skal fremsende en revideret plan inden for to uger.
   4.   Fristen for godkendelse af den reviderede plan er fire uger efter modtagelse.
   5.   Hvis den kompetente nationale myndighed ikke godkender eller ikke afviser planen i henhold til stk. 2 eller 4, anses planen for at være godkendt.
   Artikel 3
   Revision af planer
   1.   Hvis en kompetent national myndighed finder, at en revideret plan, som er fremsendt i henhold til artikel 28, stk. 4, i forordning (EU) nr. 1379/2013 tager sigte på at nå de mål, der er omhandlet i artikel 3 og 7 i den nævnte forordning, skal myndigheden godkende planen inden for fire uger efter modtagelse og straks underrette producentorganisationen.
   2.   Hvis en kompetent national myndighed finder, at de mål, der er omhandlet i artikel 3 og 7 i forordning (EU) nr. 1379/2013 ikke kan nås ved hjælp af en forelagt revideret plan, skal myndigheden underrette producentorganisationen herom inden for den frist, der er fastsat i stk. 1 i denne artikel. Producentorganisationen skal fremsende en revideret plan inden for to uger.
   3.   Fristen for godkendelse af den reviderede plan er fire uger efter modtagelse.
   4.   Hvis den kompetente nationale myndighed ikke godkender eller ikke afviser den reviderede plan i henhold til stk. 1 eller 3, anses planen for at være godkendt.
   Artikel 4
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. december 2013.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  Se side 1 i denne EUT:
   
      BILAG
      
         DETALJERET STRUKTUR FOR PRODUKTIONS- OG MARKETINGSPLANER
      
      AFSNIT 1
      
         Generelle oplysninger om producentorganisationen
      
      
                  —
               
               
                  Navn
               
            
                  —
               
               
                  Art
               
            
                  —
               
               
                  Identifikationskode
               
            
                  —
               
               
                  Beliggenhed
               
            
                  —
               
               
                  Antal medlemmer
               
            
                  —
               
               
                  Omsætning (pr. art)
               
            
                  —
               
               
                  Fangstmængde eller høstede mængde (pr. art)
               
            AFSNIT 2
      
         Produktionsprogram og markedsføringsstrategi
      
      Dette afsnit består af en vejledende udbudsplan og en beskrivelse af, hvordan tilstrækkelige leverancer sikres i overensstemmelse med markedskravene til kvalitet, kvantitet og præsentation, særlig for de vigtigste arter.
      AFSNIT 3
      
         Foranstaltninger til at virkeliggøre de mål, der er fastsat i artikel 7 i forordning (EU) nr. 1379/2013
      
      I dette afsnit beskrives bl.a. de passende foranstaltninger, der er fastsat i artikel 8 i forordning (EU) nr. 1379/2013, og som producentorganisationen agter at anvende for at virkeliggøre de mål, der er fastsat i artikel 7 i den nævnte forordning.
      AFSNIT 4
      
         Foranstaltninger til tilpasning af udbuddet af visse arter
      
      I dette afsnit beskrives bl.a. de passende foranstaltninger, der er fastlagt i artikel 8 i forordning (EU) nr. 1379/2013, og som producentorganisationen agter at anvende for at tilpasse udbuddet af arter, der sædvanligt er vanskellige at afsætte i løbet af året.
      AFSNIT 5
      
         Sanktioner og kontrolforanstaltninger
      
      I dette afsnit beskrives de sanktioner, der skal anvendes på de forskellige typer af overtrædelser, der kan forekomme under gennemførelsen af produktions- og markedsføringsplanerne. I dette afsnit kan desuden beskrives de passende foranstaltninger, der er fastlagt i artikel 8 i forordning (EU) nr. 1379/2013, og som producentorganisationerne agter at anvende for at kontrollere deres medlemmers aktiviteter og sikre, at de ligger inden for rammerne af de regler, producentorganisationerne har fastlagt.